Azərbaycan Respublikasının İqtisadiyyat Nazirliyi yanında Dövlət Vergi Xidmətinin 02.02.2024-cü il tarixli 2417040100051900 №-li Əmri ilə təsdiq edilmişdir.

**“Əlavə dəyər vergisinin bəyannaməsi”nin 3 №-li Əlavəsinin tərtib edilməsi**

**Q A Y D A S I**

Əlavə Dəyər Vergisinin bəyannaməsinin 3 №-li Əlavəsi bəyannamədə ƏDV tutulan dövriyyə olduqda və ya vergi ödəyicisinin hesabat dövrü ərzində ƏDV tutulan əməliyyat sayılmayan dövriyyəsi olduqda tərtib edilir.

Əlavənin əvvəlində göstərilən “**Qeyd**”də “verilmiş formanın tərtib edilməsi qaydalarını oxuyun” və “ **+** , **/** , **%**, **Z** simvollarından istifadə etməyin, böyük çap hərflərlə qara və ya göy diyircəkli qələmlə doldurun” kimi **tövsiyələrə** ciddi əməl olunmalıdır.

Kağız daşıyıcıda Əlavə tərtib edilərkən qaralamalara və düzəlişlərə yol verilməməlidir.

Təqdim olunmuş Əlavədə aparılan hesablamalardakı riyazi səhvlər Bəyannamənin Tərtibi Proqramında (BTP) avtomat rejimdə və ya vergi orqanı tərəfindən düzəldilir və kompyuter proqramı vasitəsi ilə düzgün hesablanmış vergi məbləğləri birbaşa baza göstəricilərinə daxil edilir.

**Bölmə 1. Vergi ödəyicisi haqqında ümumi məlumat**

1-ci sətrin “**VÖEN**” xanalarında (hər xanada bir rəqəmlə) vergi ödəyicisinin VÖEN-i yazılır;

***Misal 1:***



2-ci sətirdə “**Vergi dövrü**”, C işarəsindən sonrakı altı rəqəmli xanalarda Əlavənin hansı hesabat ayına aid olmasından asılı olaraq (hər xanada bir rəqəmlə) müvafiq ay və il yazılır, B işarəsindən sonrakı altı rəqəmli xanalarda (bu xanalar yalnız Qanunla təsdiq olunmuş hasilatın pay bölgüsü haqqında, əsas boru kəməri haqqında və digər bu qəbildən olan sazişlər və ya qanunlar çərçivəsində fəaliyyət göstərən vergi ödəyiciləri tərəfindən doldurulur) əlavə hansı hesabat rübünə aid olmasından asılı olaraq (hər xanada bir rəqəmlə) müvafiq rüb və il yazılır.

***Misal 2:*** *Əgər Əlavə 2024-cü ilin yanvar ayı üzrə tərtib edilirsə, bu halda xanalar aşağıdakı qaydada doldurulur:*



**Bölmə 2. Əlavə dəyər vergisi tutulan əməliyyatlar barədə məlumat**


Hesabat ayı üzrə ƏDV-yə cəlb olunan təqdim edilmiş mal, iş və xidmətlərin Cəmi dəyəri “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda, “Daxil olmuş məbləğ (ƏDV nəzərə alınmadan)” sütununda isə təqdim edilmiş mal, iş və xidmətlərin daxil olan hissəsi qeyd edilir.

**301.1** kodlu sətrin göstəriciləri 301.1.1-301.1.14 kodlu sətirlərin cəmindən ibarətdir.

**301.1** kodlu sətirdə toplanan məbləğlər bəyannamənin 2-ci bölməsinin 1-ci hissəsində olan 301.1-ci sətrin məbləğinə bərabər olmalıdır.

***Misаl:*** *““A” müəssisəsinin 2024-cü ilin yanvar ayı ərzində təqdim edilmiş mallar (işlər, xidmətlər) üzrə ƏDV-yə cəlb olunan dövriyyəsinin məbləği 550.000,0 manat, təqdim edilmiş mallar (işlər, xidmətlər) üzrə daxil olmuş vəsait, o cümlədən avans ödənişlərin məbləği isə 600.000,0 manat olmuşdur. Bundаn 301.1.1 malların təqdim edilməsi üzrə 550.000,0 manat məbləğ, hesabat dövründə daxil olmuş vəsait 600.000,0 manat olmuşdur ki, bunun da 200.000,0 manatı 301.1.1.5 müəssisə tərəfindən öz işçilərinə əvəzsiz qaydada malların təqdim edilməsi üzrə əməliyyatlardan, 300.000,0 manatı 301.1.1.6 barter əməliyyatları üzrə malların təqdim edilməsindən gəlir, 50.000,00 manatı əvvəlki hesabat dövürlərində əvvəlcədən alınmış ödənişlər üzrə təqdim edilmiş malların dəyəri, 100.000,0 manatı isə cari hesabat dövründə 301.1.1.8 təqdim ediləcək malların hesabına əvvəlcədən alınmış ödənişlər ibarət olmuşdur.*

*Yuхаrıdа göstərilən məbləğlər аşаğıdаkı müvаfiq kоdlаrа (hər хаnаdа bir rəqəmlə) dоldurulur*.




**Qeyd:** Vergi ödəyicisi tərəfindən öncəki dövrlər üzrə alınmış avansların müqabilində mallar təqdim edildiyi zaman bəyannamədə 301.1.1.8-ci sətirdə “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda öz əksini tapmalıdır.

***Misal 4:*** *A müəssisəsi B müəssisəsinə fevral ayında 100.000,0 manat məbləğində mal təqdim etmiş, mallar təqdim edildikdən sonra B müəssisəsi A müəssisəsinə mart ayında 80.000,0 manat borc vəsait vermişdir.*

Vergi Məcəlləsinin 166.4.1-ci maddəsinə əsasən mallar (işlər, xidmətlər) təqdim edildikdən sonra verilmiş borclar üzrə (kredit təşkilatları və bank əməliyyatları aparan şəxslər tərəfindən verilmiş borclar istisna olmaqla) vergi tutulan əməliyyatın vaxtı - borcun verildiyi vaxt hesab olunur.


Bu halda A müəssisəsi aparılan əməliyyatları mart ayının bəyannaməsində 301.1.1.10 “Mallar təqdim edildikdən sonra verilmiş borclar” sətrində borc məbləğinin təqdim edilmiş malların həcmindən çox olmayan hissəsi qədər aşağıdakı qaydada göstərir.



Həmçinin fevral ayının bəyannaməsində 301.1.1 “Malların təqdim edilməsindən gəlir” və 301.1.1.7 “Digər malların təqdim edilməsi üzrə əməliyyatlar” sətirlərin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununun müvafiq xanalarında təqdim edilmiş malın dəyəri (100.000,0 manat) göstərilir.

***Misal 5:*** *A müəssisəsi B müəssisəsinə aprel ayında 100.000,0 manat məbləğində mal təqdim etmiş, mallar təqdim edildikdən sonra B müəssisəsi A müəssisəsinə may ayında 150.000,0 manat borc vəsait vermişdir.*

Bu halda əməliyyat 301.1.1.10 “Mallar təqdim edildikdən sonra verilmiş borclar” sətrinin “Daxil olmuş məbləğ (ƏDV nəzərə alınmadan)” sütununda borc məbləğinin təqdim edilmiş malların həcmindən çox olmayan hissəsi qədər aşağıdakı qaydada göstərilir.




Həmçinin aprel ayının bəyannaməsində 301.1.1 “Malların təqdim edilməsindən gəlir” və 301.1.1.7 “Digər malların təqdim edilməsi üzrə əməliyyatlar” sətirlərinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununun müvafiq xanalarında təqdim edilmiş malın dəyəri (100.000,0 manat) göstərilir.

***Misal 6:*** *B müəssisəsi A müəssisəsinə yanvar ayında 50.000,0 manat borc vəsait vermiş, borc verildikdən sonra A müəssisəsi B müəssisəsinə mart ayında 40.000,0 manat məbləğində mal təqdim etmişdir.*

Vergi Məcəlləsinin 166.4.2-ci maddəsinə əsasən mallar (işlər, xidmətlər) təqdim edilənədək verilmiş borclar üzrə (kredit təşkilatları və bank əməliyyatları aparan şəxslər tərəfindən verilmiş borclar istisna olmaqla) vergi tutulan əməliyyatın vaxtı - malların (işlərin, xidmətlərin) təqdim edildiyi vaxt hesab olunur.

Bu halda A müəssisəsi mart ayının bəyannaməsində aparılan əməliyyatı 301.1.1.11 sətrinin “Daxil olmuş məbləğ (ƏDV nəzərə alınmadan)” sütununda borc məbləğinin təqdim edilmiş malların həcmindən çox olmayan hissəsi qədər aşağıdakı qaydada göstərilir.




Həmçinin mart ayının bəyannaməsində 301.1.1 “Malların təqdim edilməsindən gəlir” və 301.1.1.7 “Digər malların təqdim edilməsi üzrə əməliyyatlar” sətirlərinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununun müvafiq xanalarında təqdim edilmiş malın dəyəri (40.000,0 manat) göstərilir.


Malların təqdim edilməsi üzrə yaranan debitor borclar üzrə iddia müddəti bitdikdə Əlavənin 301.1.1.12 sətirinin “Daxil olmuş məbləğ (ƏDV nəzərə alınmadan)” sütununda Vergi Məcəlləsinin 166.1.3-cü maddəsinə əsasən malların (işlərin, xidmətlərin) təqdim edilməsi üzrə yaranan debitor borclar iddia müddətinin bitdiyi vaxt göstərilir.



Qarşılıqlı hesablaşmalar aparıldıqda öhdəliyin ləğv edilməsi və ya ödənilməsi zamanı Əlavənin 301.1.1.13 sətirinin “Daxil olmuş məbləğ (ƏDV nəzərə alınmadan)” sütununda Vergi Məcəlləsinin 166.1.2-ci maddəsinə əsasən qarşılıqlı hesablaşmalar aparıldıqda öhdəliyin ləğv edildiyi və ya ödənildiyi vaxt göstərilir



Tələb hüququ güzəşt edildikdə - güzəşt edilən məbləği 301.1.1.14 sətirinin “Daxil olmuş məbləğ (ƏDV nəzərə alınmadan)” sütununda Vergi Məcəlləsinin 166.1.6-cı maddəsinə əsasən tələb hüququ güzəşt edildikdə - güzəşt edilən məbləğ üzrə tələb hüququnun güzəşt edildiyi vaxt göstərilir.



**Qeyd:** 301.1.1.10-301.1.1.14 kodlu sətirlərin həmçinin 301.1.2.9-301.1.2.13 kodlu sətirlərin “Daxil olmuş məbləğ (ƏDV nəzərə alınmadan)” sütunlarında göstərilən məbləğlərə görə malların (işlərin, xidmətlərin) dəyəri həmin malların (işlər, xidmətlər) təqdim edildiyi hesabat dövrünün bəyannaməsində 301.1.1.7 “Digər malların təqdim edilməsi üzrə əməliyyatlar” adlı və 301.1.2.6 “Sair işlərin görülməsi və xidmətlərin göstərilməsi üzrə əməliyyatlar” adlı sətirlərində göstərilir.

Əlavənin 301.1.2.7 “Təqdim ediləcək işlərin və xidmətlərin hesabına əvvəlcədən alınmış ödənişləri” adlı sətirində vergi ödəyicisi tərəfindən öncəki dövrlər üzrə alınmış avansların müqabilində cari hesabat dövründə təqdim edilən işlərin və xidmətlərin dəyəri “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda, cari hesabat dövründə təqdim ediləcək işlərin və xidmətlərin hesabına əvvəlcədən alınmış ödənişlər isə “Daxil olmuş məbləğ (ƏDV nəzərə alınmadan)” sütununda əks etdirilir.




Qeyd: Vergi ödəyicisi tərəfindən öncəki dövrlər üzrə alınmış avansların müqabilində işlər və xidmətlər təqdim edildiyi zaman Əlavənin 301.1.2.7-ci sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda öz əksini tapmalıdır.

Hüquqi şəxs tərəfindən aylıq icarəsi 10.000,0 manat olan daşınan və daşınmaz əmlakın icarəyə verilməsindən daxil olmuş məbləğ 8.000,0 manat olmuşdur 301.2.1,




50.000,0 manatı isə ƏDV ödəməklə aldığı və sonradan müvafiq ƏDV məbləğini əvəzləşdirdiyi malın fövqəladə hal olmadan tam amortizasiya olunmadan uçotdan silinməsi üzrə məbləğ 301.1.3,



60.000,0 manatı ƏDV qeydiyyatının ləğv edildiyinə görə ləğv etmə vaxtı onun sahibliyində qalan malların dəyəri 301.1.4



40.000,0 manatı isə müvafiq icra hakimiyyəti orqanının qərarına əsasən yaradılan sənaye və texnologiyalar parkı üzrə ƏDV-yə cəlb olunmadan idxal olunmuş texnoloji avadanlığının Azərbaycan Respublikasının ərazisində təqdim edilməsindən 301.1.5 ibarət olmuşdur.



Sətrin kodu 301.1.1 “Malların təqdim edilməsindən gəlir” sətrinin “Təqdim edilmiş mal, iş və xidmətlərin dəyəri (ƏDV nəzərə alınmadan)” sütununda təqdim edilmiş malların dəyəri, həmin sətrin “Daxil olmuş məbləğ (ƏDV nəzərə alınmadan)” sütununda isə təqdim edilmiş mallara görə daxil olmuş məbləğ ƏDV nəzərə alınmadan göstərilir.

**301.1.1** kodlu sətrin cəmi 301.1.1.1, 301.1.1.2, 301.1.1.3, 301.1.1.4, 301.1.1.5, 301.1.1.6, 301.1.1.7, 301.1.1.8, 301.1.1.9, 301.1.1.10, 301.1.1.11, 301.1.1.12, 301.1.1.13 kodlu sətirlərin cəmindən ibarətdir.

**301.1.2** kodlu sətrin cəmi 301.1.2.1, 301.1.2.2, 301.1.2.3, 301.1.2.4, 301.1.2.5, 301.1.2.6, 301.1.2.7, 301.1.2.8, 301.1.2.9, 301.1.2.10, 301.1.2.11, 301.1.2.12 və 301.1.2.13 kodlu sətirlərin cəmindən ibarətdir.

**301.1.3** kodlu sətirdə Vergi Məcəlləsinin 159.5-ci maddəsinə əsasən ƏDV tutulan əməliyyat sayılan mallardan (işlərdən, xidmətlərdən) qeyri-kommersiya məqsədləri üçün istifadə edilməsi, malların itməsi, əskik gəlməsi, xarab olması, tam amortizasiya olunmadan uçotdan silinməsi və ya oğurlanması üzrə məbləğlər əks etdirilir.

**301.1.4** kodlu sətirdə Verg Məcəlləsinin 159.6-cı maddəsinə əsasən ƏDV üzrə qeydiyyatının ləğv edilmə tarixinə olan mal qalığının məbləği əks etdirilir.

Əlavənin “**Təqdim edilmiş mal, iş və xidmətlərin dəyəri (ƏDV nəzərə alınmadan)**” sütunlarında hesabat ayı ərzində malların (işlərin, xidmətlərin) təqdim edilməsi barədə ƏDV-siz dövriyyə məbləği göstərilir.

Elektron ticarət üzrə ƏDV-yə 18 faiz dərəcə ilə cəlb edilən əməliyyatlar əlavənin 301-1 sətrinin, Pərakəndə ticarət üzrə ƏDV-yə 18 faiz dərəcə ilə cəlb edilən əməliyyatlar əlavənin  
301-2 sətrinin, Topdan ticarət üzrə ƏDV-yə 18 faiz dərəcə ilə cəlb edilən əməliyyatlar əlavənin 301-3 sətrinin, Tibb müəssisələrinin və özəl tibbi praktika ilə məşğul olan fiziki şəxslərin hesabat dövrü ərzində əhaliyə göstərilən tibbi xidmətlər üzrə nağdsız qaydada POS-terminal vasitəsi ilə aparılan ödəmələr əsasında formalaşan dövriyyə əlavənin 301-4 sətrinin **Təqdim edilmiş mal, iş və xidmətlərin dəyəri (ƏDV nəzərə alınmadan)**” sütunlarının müvafiq xanalarında, daxil olan məbləğ isə “Daxil olmuş məbləğ (ƏDV nəzərə alınmadan)” sütununda əks etdirilir və bu sətirə yazılan məbləğin 50 faizi Vergi Məcəlləsinin 174.5-ci maddəsinə əsasən 301.1-ci sətirdəki cəmi məbləğdən azaldılır.

QEYD: Əlavənin 301-4 “Tibb müəssisələrinin və özəl tibbi praktika ilə məşğul olan fiziki şəxslərin hesabat dövrü ərzində əhaliyə göstərilən tibbi xidmətlər üzrə nağdsız qaydada POS-terminal vasitəsi ilə aparılan ödəmələr əsasında formalaşan dövriyyə” sətrində nəzarət-kassa aparatına vahid əməliyyat sistemində inteqrasiya edilmiş POS-terminal vasitəsilə aparılan nağdsız ödəmələrin məbləği qeyd edilir və Vergi Məcəlləsinin 174.5-ci maddəsinə əsasən bu məbləğin 50 faizi 2024-cü il yanvarın 1-dən 3 il müddətinə onun vergi tutulan ümumi dövriyyəsindən çıxılır.

QEYD: **Əlavənin 301-4 “Tibb müəssisələrinin və özəl tibbi praktika ilə məşğul olan fiziki şəxslərin hesabat dövrü ərzində əhaliyə göstərilən tibbi xidmətlər üzrə nağdsız qaydada POS-terminal vasitəsi ilə aparılan ödəmələr əsasında formalaşan dövriyyə” sətrində qeyd edilən məbləğ üzrə hesablanmış ƏDV məbləğinin 50 faizi bəyannamənin “Hesabat dövrü üzrə vergiyə cəlb olunan əməliyyatlar üzrə əlavə dəyər vergisinin hesablanması” hissəsinin 301.1-ci sətrinin “Əlavə dəyər vergisi məbləği” sutunu üzrə hesablanmış ƏDV məbləğindən azaldılır.**


**Bölmə 3. ƏDV tutulan əməliyyat sayılmayan əməliyyatlar barədə məlumat**

**328** kodlu sətirdə VM-nin 159.2-ci maddəsinə əsasən bu Məcəllənin 167-ci və 168-ci maddələrinə uyğun olaraq Azərbaycan Respublikasının hüdudlarından kənarda malların təqdim edilməsi, xidmətlərin göstərilməsi və işlər görülməsi üzrə əməliyyatlar.

Vergi Məcəlləsinin 167-ci və 168-ci maddələrinə uyğun olaraq malların göndərilməsi, işlərin görülməsi və xidmətlərin göstərilməsi Azərbaycan Respublikasının hüdudlarından kənarda həyata keçirilirsə ƏDV tutulan əməliyyatlar sayılmır.

***Misal:*** *“A” müəssisəsi ölkə hüdudlarından kənarda 100.000,0 manat dəyərində mal istehsal etmiş və istehsal edilmiş mal həmin ölkədə təqdim edilmişdir*. *Vergi Məcəlləsinin 167-ci və 168-ci maddələrinə uyğun olaraq malların göndərilməsi, işlərin görülməsi və xidmətlərin göstərilməsi Azərbaycan Respublikasının hüdudlarından kənarda həyata keçirilirsə ƏDV tutulan əməliyyatlar sayılmır.*

Bu səbəbdən göstərilən əməliyyat ƏDV tutulan dövriyyəyəyə aid edilmir və Əlavənin Bölmə 3-də müvafiq sətirlərin “Əməliyyatın məbləği (ƏDV nəzərə alınmadan)” sütununda, “Daxil olan məbləğ (ƏDV nəzərə alınmadan)” sütununda isə təqdim edilmiş mala görə daxil olan vəsait aşağıdakı kimi rəqəmlər (hər xanada bir rəqəmlə) soldan sağa aşağıdakı kimi yazılır.



329 Vergi Məcəlləsinin 159.5-ci maddəsinə əsasən VM-nin 159.5-ci maddəsinə əsasən fövqəladə hallarda, qanunvericiliklə müəyyən edilmiş təbii itki normaları daxilində zayolmadan əmələ gələn itkilər, təbii itki normaları daxilində xarabolmalar və bu kimi əskikgəlmələr üzrə məbləğ

***Misal****. ƏDV-nin məqsədləri üçün qeydiyyatda olan hüquqi şəxs 2024-cü ilin yanvar ayında 23.600,0 manat dəyərində (ƏDV daxil olmaqla) kommersiya məqsədləri üçün tikinti materialı almışdır. Alınmış materiallara görə ona verilən elektron qaimə fakturası üzrə malgöndərənin ƏDV-nin depozit hesabına ödənilmiş 3.600,0 manat məbləğində vergi həmin ayın ƏDV bəyannaməsində əvəzləşdirilmişdir. 2024-cü ilin iyun ayında ƏDV-siz 10.000,0 manat dəyərində material fövqəladə hal baş verməsi nəticəsində məhv olmuşdur. Bu halda 10.000,0 manat dəyərində material ƏDV tutulan əməliyyat sayılmır.*



**330 Vergi Məcəlləsinin 159.7-ci maddəsinə əsasən əməliyyatlar**

***Misal:*** *ƏDV-nin ödəyicisi olan şəxs elektron qaimə faktura ilə 2.360 manata (o cümlədən ƏDV 360 manat) mal almışdır. Alınmış malların 944 manatı (o cümlədən ƏDV 144 manat) qeyri-kommersiya məqsədləri üçün alındığından 360 manat ƏDV-nin hesabat dövründə 216 manatı (360-144=216) əvəzləşdirilmişdir.*

*Vergi ödəyicisi tərəfindən qeyri-kommersiya məqsədilə alınmış ƏDV-siz dəyəri 800 manat (ƏDV - 144 manat) olan həmin mallar yardım məqsədilə körpələr evinə əvəzsiz olaraq verilmişdir. Bu halda aparılan əməliyyat ƏDV-nin məqsədləri üçün vergi tutulan əməliyyat hesab edilmir.*


Mallar əldə edilərkən əvəzləşdirilməsinə qismən yol verilməmişdirsə, vergi tutulan əməliyyatın məbləği əvəzləşdirmənin qismən yol verilməmiş payına mütənasib olaraq azaldılır.



333 Vergi Məcəlləsinin 160-cı maddəsinə əsasən müəssisənin təqdim edilməsi, 332 kodlu sətirdə isə müstəqil sahibkarlıq fəaliyyəti çərçivəsində malların göndərilməsi, işlərin görülməsi və xidmətlərin göstərilməsi sayılmayan əməliyyatlar üzrə dövriyyə məbləği, 333 kodlu sətirdə isə rüsumsuz ticarət mağazalarında (Duty-Free) malların təqdim edilməsi və xidmətlərin göstərilməsi üzrə əməliyyatlar barədə göstəricilər əks etdirilir.

334 kodlu sətirdə fiziki şəxslər tərəfindən Qeyri-sahibkarlıq fəaliyyəti üzrə aparılan əməliyyatlar göstərilir.

***Misal:*** *ƏDV ödəyicisi olan fiziki şəxs şəxsi daşınmaz əmlakını aylıq 1.500 manat icarəyə vermişdir. Bu halda bəyannamənin* 332 *kodlu sətrində aşağıdakı kimi göstərilir.*




335 kodlu sətirdə Pul vəsaitləri üzrə (maliyyə xidmətləri istisna olmaqla) əməliyyatlar əks etdirilir.

336 kodlu sətirdə Torpaq sahələrinin təqdim edilməsi üzrə əməliyyatlar göstərilir.

Əlavənin “*Vergi ödəyicilərinin məsuliyyəti hissəsində” -* zolağın aşağı hissəsində soldan sağa göstərilmiş birinci “**Fərdi sahibkarın və ya hüquqi şəxsin rəhbərinin**”, ikinci “**Baş mühasibin**”, üçüncü “**Əlavəni tərtib edən məsul şəxsin**” çərçivələrdə vergi ödəyicisinin rəhbərinin, baş mühasibinin və əlavəni tərtib edən məsul şəxsin soyadı, adı və atasının adı (çərçivələrdən kənara çıxmadan) yazılmaqla onlar tərəfindən imzalanır. Əlavə rəhbər şəxs tərəfindən imzalandıqdan və möhürlə təsdiqləndikdən sonra möhürün sol tərəfində olan “**Əlavənin tərtib edilmə tarixi**”nə dair xanalarda tərtib edilmə tarixi qeyd olunmalıdır.

***Misal:*** *“А” müəssisəsinin 2024-cü ilin yanvar ayı üçün ƏDV-nin əlavəsi rəhbər şəxs tərəfindən 15.02.2024-cü il tarixində imzalanmış və möhürlə təsdiq edilmişdir. Bu halda, “****Əlavənin tərtib edilmə tarixi****”nə dair xanalar aşağıdakı kimi yazılır:*



Vergi orqanı tərəfindən “***Əlavənin qəbul edilməsi №-si və tarixi”*** çərçivəsində daxil olma tarixi və qeydiyyat nömrəsi göstərilir.

Vergi orqanı tərəfindən əlavənin sağ küncündə göstərilmiş “***Poçt ştempelinin vurulma tarixi***” xanalarında əlavə poçt vasitəsilə göndərildiyi halda zərfin üzərinə vurulmuş poçt ştempelinin tarixi yazılır.

***Misal:*** *“А” müəssisəsi 2024-cü ilin yanvar ayı üzrə ƏDV bəyannaməsinə əlavəni poçt vasitəsilə təqdim etmiş və əlavə qoyulmuş zərfin üzərinə poçt ştempelinin tarixi “17.02.2024” vurulmuşdur. Bu halda, vergi orqanı tərəfindən əlavənin “Poçt ştempelinin vurulma tarixi” xanasında tarix aşağıdakı kimi yazılır:*



**“*Poçt ştempelinin vurulma tarixi*”**çərçivəsindən aşağı sağ küncdəki **“Xüsusi otağın ştampı”** çərçivəsində ştamp vurulur.

Əlavə vergi ödəyicisi tərəfindən birbaşa təqdim edildikdə poçt ştempelinin vurulma tarixi üzrə xanalar doldurulmur. Əlavə internet vasitəsilə təqdim edildikdə vergi orqanlarına aid olunan xanalar doldurulmur.